De excidio Britanniae - Wikipedia

# De excidio Britanniae

### Diwar Wikipedia, an holloueziadur digor

De excidio Britanniae (A-zivout Diskar Breizh a zo ur sarmon skrivet gant ar manac'h Gweltaz ma tamall ennañ o oberoù da dud uhel e amzer. Ennañ e kaver un istor berr eus Enez Vreizh goude disparti ar Romaned.

## [kemmañ] Teir darn an oberenn

Teir darn zo en oberenn.

- En hini gentañ e tispleg ar perag eus e oberenn ha danevellañ a ra istor Breizh adalek an aloudabeg roman betek e amzer.

- En eil e tamall o buhez hag o oberoù d'ar rouaned a rene en Enez d'ar mare-se : Constantine eus Dumnonia, Aurelius Caninus, Vortiporius eus an Demetae, Cuneglasus eus ul lec'h a anvas Ker an Arzh (marteze - Dinarth e Llandrillo-yn-Rhôs e-kichen Llandudno), ha Maelgwn. An holl anezho zo meneget evel tud c'harv, divarrrek ha pec'hedour

- En trede darn e ya en-dro gant e glemmoù, ar wech-mañ a-enep ar veleien. Ne veneg anv ebet avat.

E livadur eus Breizh evel ur vro gwasket gant an aloudabegoù, ar breinadur hag ar brezel diabarzh a voe degemeret gant an istourien e-pad un amzer hir peogwir e klote brav gant ar pezh a greded diwar-benn diskar an imparaleriezh roman ha peogwir e tisplege perak e komzed ur yezh saoznek e Bro-Saoz hiziv kentoc'h eget ur yezh romanek evel en darn vrasañ eus ar broioù deuet diwar-lerc'h an impalaeriezh roman en Europa ar c'hornôg.

An istouriourien a-vremañ a vez evezhiekoc'h avat. Pal Gweltaz na oa ket ober ul levr istor met flatrañ emzalc'h an noblañs vrezhon. Gwirheñvel eo en-deus lezet er-maez kalz traoù ha ne gave ket talvoudus hag, daoust ma chom un oberenn eus ar re hollbouezus evit kompren darvoudoù deroù ar VIvet kantved e tleer he c'hemer gant evezh.

En De excidio Britanniae e lar Gweltaz ez eo ganet e bloaz Emgann Badon a laka an Annales Cambriae e 570. Annaloù Tigernach a laka varv e 569, avat.

## [kemmañ] Levezon

Beda a implijas De excidio Britanniae da skrivañ e Historia ecclesiastica hag e fin ar marevezh hensaoznek e reas Alcuin gant oberenn Gweltaz evel ur patrom da livañ aloudabeg ar vikinged.

## [kemmañ] Daveoù

- Saint Gildas. De Excidio Britanniae. Décadence de la Bretagne. Skrid gallek gant Christiane M. J. Kerboul-Vilhon. 1996 Editions du Pontic. 44 880 Sautron.
- Gildas le Sage. Vies et oeuvres. Skrid gallek gant Christiane M. J. Kerboul-Vilhon. 1997 Editions du Pontic. 44 880 Sautron. Rakskrid a bouez gant Gwenael Le Duc, kelenner e Skol-Veur Breizh Uhel diwar-benn an oberour.
- Buhez Gweltaz, gant Caradoc Llancarfan, e saozneg.
- Les Royaumes brittoniques au Très Haut Moyen-Age, Christian Y. M. Kerboul. 1997 Editions du Pontic - Coop Breizh.

Adtapet diwar "http://br.wikipedia.org../../../d/e/_/De_excidio_Britanniae_98b4.html"

Rummadoù ar bajenn: Levr | Levrioù skrivet e latin | Levrioù istor Breizh

##### Views

- Pennad
- Kaozeadenn
- Stumm a-vremañ pe stumm red

##### Klask

##### E yezhoù all

- Français